**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ 2014–2020 METŲ EUROPOS SĄJUNGOS**

**FONDŲ INVESTICIJŲ VEIKSMŲ PROGRAMOS 8 PRIORITETO „Socialinės įtraukties didinimas ir kova su skurdu“ PRIEMONĖS NR. 08.5.1-ESFA-K-853 „Parama socialiniam verslui“ įgyvendinimo planui VERTINIMAS**

|  |  |  |  |  |
| --- | --- | --- | --- | --- |
| **Eil Nr.** | **Juridinis arba fizinis asmuo** | **Pastabos** | **ŪM pozicija** | **ŪM argumentai** |
| 1. | **Lietuvos socialinio verslo asociacija** | Priemonės aprašyme numatyti reikalavimai potencialiems pareiškėjams ir partneriams yra tikslintini pridedant prievolę turėti socialinio verslo konsultavimo, socialinio verslo lauko tyrimų, patirties.  Verslo asocijuotoms struktūroms, norinčioms teikti paraiškas arba pretenduojančioms tapti partnerėmis turėtų taikomas reikalavimas turėti socialinio verslo lauko stiprinimo patirties arba vienyti daugiau negu 10 socialinio verslo subjektų ir/arba socialinio verslumo iniciatyvų. | Neatsižvelgta. | Atsižvelgiant į Priemonės tikslą ir remiamas veiklas, pasirinkti galimi pareiškėjai ir partneriai, turintys verslumo skatinimo veiklų patirties.  Tačiau numatytas prioritetinis projektų atrankos kriterijus – *Pareiškėjo ir (arba) partnerio socialinio verslumo skatinimo patirtis*.  Prioritetas bus suteikiamas projektams, kurių pareiškėjai ir (arba) partneriai turėjo socialinio verslumo skatinimo patirties, susijusios su darnaus vystymosi tikslais, nurodytais Darnaus vystymosi darbotvarkėje iki 2030 m., per pastaruosius 2 metus iki paraiškos pateikimo. Patirtis bus matuojama kiekybiniais rodikliais: baigtų projektų skaičius ir projektų vertė. |
| 5. | **VšĮ „Versli Lietuva“** | PIP’e pareiškėjais yra numatytos tik VšĮ. Čia jau atsiranda ir verslo asociacijos ir PPAR.  Susitikimo metu taip pat buvo kalbama apie tai, kad pareiškėjais ir partneriais galėtų būti ir vietos veiklos grupės (toliau – VVG) kaip turinčios pakankamai patirties socialinio verslumo skatinime (koks jų statusas reikėtų panagrinėti). | Atsižvelgta. | PIP-as buvo tikslinamas, numatant, kad:  Galimi pareiškėjai – VšĮ, kurios savininko/dalininko teises įgyvendina valstybė/savivaldybė, turinti verslumo skatinimo patirties (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)), verslo asociacijos, Prekybos pramonės ir amatų rūmai.  Galimi partneriai – VšĮ, turinti verslumo skatinimo patirties (pvz.: bendradarbystės centrai, verslo informacijos centrai (VIC), verslo ir turizmo informacijos centrai (VTIC)), verslo asociacijos, Prekybos pramonės ir amatų rūmai.  Pažymime, kad VVG statusas yra asociacijos. |